*Pranešimas žiniasklaidai*

*2024 m. birželio 17 d.*

**Vasaros karščiai: kaip išmanieji namai leidžia lengviau prisitaikyti?**

**Kiekvienais metais patiriame vasaros karščius, kurie dėl klimato kaitos darosi ne tik ilgesni, bet ir intensyvesni. Todėl patalpų vėsinimas tampa ypač aktualus, tačiau tradiciniai, primityviai valdomi oro kondicionavimo būdai yra susiję su didelėmis energijos sąnaudomis. Būtent čia gali padėti išmaniųjų namų sistemos, kurios leidžia ne tik efektyviau kontroliuoti patalpų temperatūrą, bet ir suteikia keletą papildomų įrankių kovoje su vasaros karščiais.**

„Besikeičiantis klimatas reikalauja iš naujo permąstyti įvairius mūsų gyvenimo aspektus, įskaitant ir tai, kaip valdome savo gyvenamąsias patalpas. Vis dažniau pasikartojančios karščio bangos yra rimtas iššūkis siekiant palaikyti komfortišką patalpų klimatą ir kartu smarkiai nedidinti energijos sąnaudų. Išmaniųjų namų technologijos leidžia tai pasiekti, vadinasi, jos gali mums padėti prisitaikyti prie klimato kaitos padarinių. Be to, išmaniųjų namų sistemos padeda sutaupyti energijos, todėl jas turinčių namų anglies pėdsakas yra ženkliai mažesnis nei tų namų, kuriuose nėra išmanaus valdymo“, – pasakoja „JUNG Vilnius“ direktorius Raimundas Skurdenis.

**Absoliuti patalpų klimato kontrolė su KNX išmaniųjų namų sistema**

JUNG KNX išmaniųjų namų sistema apjungia visus išmaniųjų namų valdymo aspektus: apšvietimą, vėdinimą, oro kondicionavimą ir kitas funkcijas. Su šia sistema įmanoma automatizuoti ir patalpų klimato valdymą, kad namai, lyg gyvas organizmas, galėtų dinamiškai reaguoti į besikeičiančias oro sąlygas.

„Turėdami šią sistemą savo namuose, galite pasirinkti, kada bus aktyvuojamas oro kondicionavimas. Pavyzdžiui, pradėti atvėsinti patalpas anksti ryte, kai dienos temperatūra žemesnė. Tada reikės mažiau energijos patalpai vėsinti karščio piko metu. Individualūs patalpų valdikliai leidžia kontroliuoti ir atskirų patalpų temperatūrą – taip sumaniai sužaidžiant, vėsinama tik ta patalpa, kurioje leidžiate daugiausiai laiko. Visa tai atliekama vos kelių mygtukų paspaudimu centriniame valdymo bloke, patalpos valdiklyje ar telefono programėlėje“, – aiškina išmaniųjų namų ekspertas R. Skurdenis.

**Pirmenybė – natūraliems vėsinimo būdams**

Dar vienas sprendimas, kaip per vasaros karščius palaikyti mažesnę patalpų temperatūrą, yra automatinės žaliuzės ir užuolaidos. Jos taip pat valdomos KNX išmaniųjų namų sistema, nors ši funkcija įmanoma ir naudojant kiek paprastesnę, JUNG HOME išmanesnių namų sistemą.

„Automatizuotas žaliuzių ir užuolaidų valdymas leidžia dinamiškai prisitaikyti prie saulės padėties dienos metu. Pavyzdžiui, kai saulė pradeda šviesti tiesiai į langus, sistema tomis valandomis automatiškai nuleis žaliuzes ar užtrauks užuolaidas. Taip namuose palaikoma optimali temperatūra ir sumažindamas oro kondicionavimo poreikis“, – pasakoja R. Skurdenis.

Toks apsaugos nuo vasaros karščių metodas praktiškai nereikalauja energijos – ji naudojama tik žaliuzių užvėrimo ir atvėrimo metu. Be to, namuose netrūks šviesos, nes ši funkcija aktyvuojama automatiškai būtent tada, kai jos reikia.

**Dar daugiau galimybių sutaupyti ir atsivėsinti**

R. Skurdenis taip pat pažymi ir kitus išmaniųjų namų sistemų pranašumus, kurie palengvina namų šeimininkų gyvenimą ne tik per vasaros karščius, bet ir ištisus metus.

„Viena iš įspūdingiausių išmaniųjų namų funkcijų yra scenarijų kūrimas, kuomet vieno mygtuko paspaudimu aktyvuojamos kelios, viena kitą papildančios funkcijos. Pavyzdžiui, išvykstant iš namų ir aktyvavus iš anksto numatytą scenarijų, bus užveriamos užuolaidos, išjungiamos šviesos, o išmanusis šilumos termostatas palaikys optimalią temperatūrą, iki kol grįšite namo. Vadinasi, vienu mygtuko paspaudimu namai bus apsaugoti ir nuo perkaitimo, ir nuo nereikalingo energijos švaistymo“, – paaiškina R. Skurdenis.

Scenarijai kuriami tiek JUNG KNX, tiek JUNG HOME išmanesnių namų sistemoje. JUNG KNX sistema turi ir nuotolinės prieigos galimybę, t. y. telefono programėlėje galima stebėti ir valdyti namų klimatą net ir juose nebūnant. Tad jei prieš išvykdami pamiršote išjungti oro kondicionierių, tai padarysite nuotoliniu būdu – išvengsite nereikalingo energijos vartojimo ir užtikrinsite, kad namai bus atvėsinti tik tada, kai reikia.

**Išmaniųjų namų sistemos – tvaresnių namų ateitis**

Kaip teigia R. Skurdenis, pasauliui kovojant su klimato kaitos padariniais, efektyvių ir tvarių namų vėsinimo sprendimų poreikis ateityje tik didės. Būtent šį poreikį ir atliepia išmaniųjų namų sistemos.

„Išmaniųjų namų technologijos leidžia pasiekti puikų kompromisą – vasaros karščių metu namai išlieka vėsūs, o energijos sąnaudos sumažėja, nes patalpų klimatas valdomas išmaniau ir ekonomiškiau nei tradiciniais būdais. Vadinasi, mažindami energijos sąnaudas, mes nedidiname taršos, kuri ir sukelia klimato kaitą ir jos padarinius. O sutaupytas išlaidas už elektros energiją namų šeimininkai tikrai ras kur nukreipti. Tad laimi visi – ir gamta, ir žmonės“, – išmaniųjų namų sistemų naudą apibendrina R. Skurdenis.

**Daugiau informacijos:**

Erika Mičiulienė,

„Berta&Agency“ projektų vadovė

Tel. +370 6 90 26 050

El. p. [erika@berta.lt](mailto:erika@berta.lt)